oupa | © My Klaskamer - idees en gedagtes uit 'n juffrou se pen
Juffer	afrikaans	ouma, oupa	Lewer kommentaar
Oupa- en Oumadag word op die eerste Sondag in Oktober gevier.
Bedien tee in geblomde teekoppies/-stelle (soek in goedkoop winkels of leen). Bedien regte moerkoffie en voorsien die opsie van vars plaasmelk. As daar botter bedien word – botter in plaas van margarien.
Verskaf eetgoed op koekborde met doilies. Indien die outjies self gehelp bak het, gaan die impak soveel groter wees.
Maak handafdrukke van oupa/ouma en die kleinkind saam op ‘n voorskoot of vatlap. ‘n Lap-inkopiesak kan goed werk.
Druk ‘n foto op aanstrykpapier en stryk dít op ‘n voorskoot of ‘n strooikussingslopie. As ‘n mens dit tuis doen, kan ‘n mens ‘n hele blokkieskombers of tafeldoek van gesins- of familiefoto’s maak.
Lei Oupa en Ouma op ‘n skooltoer en neem foto’s om later aan elkeen te stuur (bv. met ‘n magneet agter-op vir die yskas).
‘n Mens kan ook na afloop van die verrigtinge ‘n braai hou waar die res van die gesinne betrokke is en kan ontspan. As die dag op ‘n Saterdagoggend gehou word, kan die ouers solank om die braaivure vergader en kampstoele uitpak.
Sing by ‘n tehuis of ‘n aftree-oord.
Reël ‘n “Skype-” of “FaceTime”-afspraak.
Stuur ‘n spesiale boodskap per selfoon – veral as Oupa en Ouma ver is.
Vir nog geskenk idees, tik soekterme soos “waardering, valentynsdag, moedersdag, vadersdag, Kersfees, onderwysersdag…” by die bruin soekblokkie aan die regterkant in.
Juffer	afrikaans	antjie krog, apie, carike, eisteddfod, eseltjie, feëtjies, gansie, gedig, ingrid jonker, jakkals, kabouter, kinders, kleuterrympies, kunstefees, ouma, oupa, rympie, rympies, verse, versies, voordrag, wouter kabouter	138 Kommentaar